OpenLLM-France/wikimedia huggingface dataset:
# Elegiak (Propertzio)

Elegiak, IV, VII, 1-18. Hiletaren ondoren.
(Itz.: Gidor Bilbao)
Maneak zerbait dira: heriotzak ez du guztia ezabatzen
eta itzal zurbila itzuri egiten zaio hil-txondor garaituari.
Zintia nire ohantzeburuan jartzen zela iruditu zitzaidan
—arestian bide-ertzean ehortzitakoaren durundia—
maitearen hiletaren ondoren logura etorri zitzaidanean
nire ohantzearen erreinuko hotzaz kexu nintzela.
Atzitua izan zeneko bilo berbera zuen,
begi berberak; soinekoa albotik erreta;
erian eramaten zuen beriloa suak karraskatua zuen
eta Leteoko urez maskaldurik ezpainak.
Arnasestua zuen eta ahotsa larri, eta are
esku hauskorrek kraska egiten zuten erpuruetan:
«Zital hori, neskatxek ezin dute zuregandik hoberik espero.
Menderatu al zaitu honezkero logaleak?
Ahaztu al dituzu dagoeneko Subura ernaiko hitzordu ezkutuak
eta nire leihoa, gaueko azpikerietan maiz igaroa?
Zenbat bider jaitsi nintzen handik, sokatik zintzilik,
beste eskuaz zure iduna inguratzera!»
Elegiak, III, 12, 1-14. Maitea kutxatxoan.
(Itz.: Gidor Bilbao)
Nola zenezakeen, Postumo, Gala negarrez utzi
eta Augustoren gerra-ikur ankerren atzetik soldadu bezala joan?
Horrenbeste merezi al zuen partoak suntsitu izanaren ospeak,
Gala deika eta deika zenuelarik jaramonik ez egiteko beste?
Asegaitz zareten guztiok hil zaiteztela batera, zilegi bada,
eta zuekin, ohantze zintzoa baino armak nahiago dituen oro!
Zuk, ordea, eroa, euritakoa gainetik botata edango duzu,
nekatuta, kaskoarekin, Araxiseko ura.
Neskatoa, bitartean, esames hutsetan samindurik izango da
ez dakizun zeure adorea zeuretzat garratzegi suerta,
ez daitezen medoen geziak zure heriotzarekin josta
edo burdinaz jantzitako soldadua zure urrezko zaldiarekin,
ez zaitzaten kutxatxoan ekarri negar egin diezazugun,
horrela itzultzen baitira leku haietan eroritakoak.
Elegiak, III, 23, 1-10. Oholtxo leialak.
(Itz.: Gidor Bilbao)
Beraz galdu egin ditut oholtxo hain kultu haiek,
eta haiekin hainbeste idazlan baliotsu!
Erabiliaren erabiliaz behiala gastatuak zituzten nire eskuek,
eta erabilera zen haien bermea, sinatu gabe egon arren.
Oholtxoek eurek zekiten ni gabe neskatilak baretzen
eta ni gabe hitz argienak esaten.
Ez zen txertaturiko urrea haiek baliotsu egiten zituena:
argizari ez lar ona zen, ezpel-egur arruntean.
Baina egoera guztietan izan zaizkit leial
eta beti egin didate lan ona.
Iturria: Bilbao Telletxea, G. (2002): Latin-literaturarako sarbidea: idazleak eta idazlanak, UEU, Bilbo, 175-176.
* Testu hau Euskal Wikilarien Kultura Elkarteak UEUrekin egindako akordioari esker igo da, eta Creative Commons Aitortu PartekatuBerdin 3.0 Lizentziapean argitaratu da.
* This text has been uploaded within the agreement between Basque Wikimedians User Group and UEU and is licensed under a Creative Commons Attribution ShareAlike 3.0 License.
# Ezkongaietan

* Ezkongaietan
* 1
* Ezkongaietan zerbait banintzan,
* ezkondu eta ezer ez;
* ederzalea banintzan ere
* aspertu nintzan ederrez:
* nere gustua egin nuen ta
* orain bizi naiz dolorez.
* 2
* Nere andrea andre ederra zan
* ezkondu nintzan orduan
* mudatuko zan esperantzakin
* ere, batere ez nuan;
* surik batere baldin badago
* maiz dago aren onduan.
* 3
* Zokoak zikin, tximak jario,
* aurra zintzilik besoan;
* adabakia desegokia
* gona zarraren zuloan;
* iru txikiko botila aundia
* dauka berakin alboan.
* 4
* Nere andrea alperra dago,
* ez da munduan bakarrik;
* gauza gozoen zalea da ta
* ez du egin nai bearrik;
* sekulan ere ez da ondo izango
* alakoaren senarrik.
* 5
* Larunbatetik larunbatera
* garbitzen ditu zatar bi,
* bere aietxek berotutzeko
* erretzen egur zama bi;
* belaun bietan bana artuta
* ez da ixiltzen kantari.
* 6
* Nere andrea goiz jeikitzen da
* festara bear denean;
* buruko mina egiten zaio
* asi baino len lanean.
* zurekin zer gertatu bear zen
* nik bildurrikan ez nuan.
# Eŕezilko baso mutilak jaŕiak

BERTZO BEŔIAK ,
Eŕezilko baso mutilak jaŕiak
— 1 — Miĺa pasata beratzi eunda Oeta amabi gaŕen uŕtera Komeni beŕiak jartzera Bertzo beŕiak jartzera Egun batian sartu giñaren Kristau gaiztuaren tartera Zeiñ aldetatik aldatu dezun Ondo kontuak atera.
— 2 — Zerbait esaten astera nua Guztizko borondatian Ez det pentzatzen izengo danik Askorentzako kaltian Endregatubak jaŕi gaituzte Bizigiñanak pakian Baso tratu bat izandalako Beizema'ko partian.
— 3 — Telefonua Beizema'tikan Jozuen gure eŕira Baso tratuba zeŕatutzeko Etzuen asko cupira Mejora danak beretzat naiditu Galerak beŕiz erdira Lenago tonto zeuden txoriak Ederki argitu dira.
— 4 — Baso tratuba egiñ genduan Orain ukatu egingu Len etzekien bakiña batek Gauza orire jakindu Sobratzen bazan pagatzekotan Atzera zigun agindu Toki onian gelditzen giñan Lamkan egin bagendu.
— 5 — Bazu-arekin oŕek egindigu Ikara-gaŕizko burla Pentzatzen degu au esateko Aŕazoya badegula Beria ondo egin ezkero Oŕi etzako ajola Eginda gero ukatze-kotan Tratun ez asi sekula.
— 6 — Zuk egindako despreziuak Ondo dauzkagu jasuak Uste estala etortzen dira Kolpera amenazuak Gauza onikan ekar digu Zuk saldutako basuak Esanda egin edozer libre Gizon eskandalosuak.
— 7 — Taza-tzalia beamakua Izendatu zan auŕena Biak conforme izatekuan Arek egiten zuena Konzienziai begiratubaz Egin zuen alzuena Artu-emanak berdin dabizkin Eŕespetozko gizona.
— 8 — Danok lanera juan giñaden Gu Ostiela goizian Atzera laister bueltako giñala Esanda-kuak bazian Jendia laiste asperdutzenda Dirurik izan ezian Jornal gabeko moŕoneruak Aspaldi aspertu ziran.
— 9 — Enpara-zire egin zigun Gonbreztazio zikinez Apenas dauan asko jantziya Orazio ta dotriñez Zure munduga ala dijua Iñori kalte egiñez Zenbat olako egiña zeran Jainkuak beste jakiñez.
— 10 — Bere ustetan oŕek egindu Elementozko azaiña Txasku polita sartuko zigun Tontuak izan bagiña Orañ bertzuak jaŕi dizkagu Oŕén sufritu eziña Olako lanik etzan izango Formal portatu baziña.
— 11 — Eŕezil'dikan atera dira Oraingo bertzo beŕiak Sentimentuba daukaten batzuk Aŕazoiakin jaŕiak Oso artutzen neuŕiak Aitu nai ez duenik iño badago Itxi bitza belaŕiak.
— 12 — Mundu onetan gizon guztiak Nola ez geran berdiñak Jendiak gouan eukitzeitu Bestiak gaizki egiñak Bano legeori ezdu erakusten Jesukristoren dotriñak Nai dezunian bueltak jaŕi Asmau koitugu ordañak.
# Ez beza iñork dudarik...

* «Ez beza iñork dudarik...»
* 1/
* Ez beza iñork dudarik,
* ditu Gipuzkua'k
* alkate jaunak larogei t'amar
* zorionekuak.
* 2/
* Nai ditugula oitura
* txit antziñakuak,
* senideak ditugula euskaldun
* Naparrua'kuak.
* 3/
* Euskeraz erakutsi
* lenbizi aurrari,
* deabruaren atzaparretan
* ez dediñ erori.
* 4/
* Jakin bear du nola
* ogiya irabazi,
* zabarkeriyan ibilli gabe
* txukun dedin bizi.
* 5/
* Milla beatzireun berrogei ta
* amargarren urtian,
* Euskal Festa ederrak izandu
* dira Donostia'n.
* 6/
* Abenduak ogei ta bat
* zituan eguna,
* merke lukainka-muturra ta ogi
* txuriya biguña.
* 7/
* Gros deritzen diogun
* pillota-tokira
* inguraturik, pozak txoratzen
* jende asko begira.
* 8/
* Txartelak ziradela
* diruaren ordaiñ,
* ori gabe festarikan iñun
* ez da ikusten oraiñ.
* 9/
* Ttunttuna eta txistua
* ta filarmonika,
* ta kantariyak solfeua ta
* lasaia birika.
* 10/
* Bertsolariyak iñun
* ez bezelakuak;
* dudarik gabe, gera euskotarrak
* buru argikuak.
* 11/
* Neska-mutill gaztiak
* dantzan ondo egiñ,
* txepetxak Maiatzian bezela
* oiñak ariñ-ariñ.
* 12/
* Bederatzi pareja
* onak ziran, baña
* lenbiziko premiyua eraman
* dute Andoañ'a.
* 13/
* Dudarik gabe zala
* juezen baimena:
* txistularietan Bergara'kua
* bandarik onena.
* 14/
* An ziran bertsolari
* danetan onena,
* juzgatu zutena oiartzuarra
* Jose Mitxelena.
* 15/
* Jesus eta Gabriel,
* juez asko jakiñak,
* ochotes edo kantari onenak
* ziran kaxkariñak.
* 16/
* Neska gazte politak
* estimaziyua,
* zartxuaguak zuten begira
* murmuraziyua.
* 17/
* Merkia ez arren gauzak
* duten preziyua,
* indi-oillarrak bezin dotore
* ostentaziyua.
* 18/
* Ezkontzeko izan arren
* askok desiua,
* ezin billatu dutela iñun
* abitaziyua.
* 19/
* Jartzeko esaten diote
* agintari jauneri
* kontribuziyua Euskal-Erriko
* mutill zar daneri.
* 20/
* Ezkondu nai al duten
* dituzte orain galdez,
* zapateruak Xeledonio
* eta Joxe Andres.
* 21/
* Igandian mozkortu,
* jai astelenian,
* zintzotuko zerate ardua
* merkatzen danian.
* 22/
* Ardua erango degu
* iñun bada matsik,
* zuek eskuan dezuten poltsa
* geienian utsik.
* Bertso-papera, «Imp. Macazaga. - Renteria.;
* Fernando Artola "Bordari", Ondarrabia.
# Ez zan leku arlotian...

* «Ez zan leku arlotian... »
* 1/
* Ez zan leku arlotian
* baizik alai ta on batian,
* Astigarra'ko partian,
* sagar da gaztain, piku, gerezi
* ta intxaur-arbolen tartian,
* baserri-etxe politian;
* zakurra ataiko atian,
* zaunkaz, lotua katian.
* 2/
* Soluak eta zelaiak
* eztia eiteko erliak
* lo re biltzen estaliak;
* eta armiarmak sariak eiten
* arrapatzeko euliak;
* langille erakusliak,
* ez indi-ollar jaliak
* bestek bilduak aliak.
* 3/
* Ote, txillar da elorria
* tartian, egin berria
* odoldiz kabi dotoria;
* estali eziñik egotxuekin
* kuku alperak jarria
* arrautza izugarria,
* tris tia errukarria,
* zeguan txantxangorria.
* 4/
* Zorrotz miztua agiria,
* begiratua larria,
* txinparta bezin oria,
* almitz tartian len soiñian zun
* larrua bota berria,
* sube bat izugarria,
* bereganatu nayia
* egan zebillen txoria.
* 5/
* Zalapartarak nabaitzen
* eta inguratu nintzen
* an zer ote zan gertatzen;
* arbola aien adarrik adar,
* isats arruak astintzen,
* esan zeikian jostatzen
* txori-kabiak miatzen
* katagorriyak zebiltzen.
* 6/
* Bei adar-motza marruka,
* auntza gosiak merruka,
* ardi zartxo bat orruka;
* astua arrantzaz, kurrink zerriyak,
* txituak zaitutzen kolka
* gabirauakin burruka,
* eta usuak urruka,
* oillar txoro bat kukurruka.
* 7/
* Amona txua kan tari
* aur txiki polit bateri,
* besuan zedukanari;
* aldamenian txalapartaka
* bi katakume jostari;
* aitona zarra zan ari
* esnia kentzen auntzari
* emateko aurtxoari.
* 8/
* Galdetu nion: «Amona,
* nor da ama aur orrena?»
* Au da erantzun zidana:
* «Txantxangorriyan gisa iñude
* azten berea ez dana,
* urrutiyan ez juana,
* da derrior eramana
* alaba guria, jauna.»
* 9/ Aitona erdi elbarriya,
* ta zion: «Au desgraziya,
* saiatuta ezin biziya!
* Alabatxuak zori gaiztuan
* ekarri zigun suya,
* laiñez txarrak ikasiya,
* «Nun da dema ta feriya?»
* dabillen alper nagiya.»
* 10/
* Eta galdetu nion nik,
* beren itz danak entzunik:
* «Ez al du egiten lanik?»
* Erantzun zidan: «Ez, ta ain gutxi
* uste det gogoratzen danik
* aur au berea duanik;
* ez nuan munduan zanik
* uste orlako gizonik.
* 11/
* Bi seme ditugu izandu,
* zarrena etxetik bialdu,
* etzigulako nai lagundu;
* eta gaztia, txintxua ta ona,
* eraman zute'n soldadu;
* geroztik ez da azaldu,
* naiz txit dotore apaindu,
* hildur gera ote dan galdu.
* 12/
* Tximiniako labatza
* bezin kontzientzi beltza,
* biar lutekenak lotsa,
* beren umiak azi. nai-ezik
* kukuan gis a dabiltza;
* errekaldeko arkaitza
* bezin gogorra ta otza
* dadukatenak biotza.
* 13/
* Txikitan gaizki ikasi,
* gero iñork ezirt ezi,
* beti lanaren igesi;
* aur onek gero ezautuko du
* amak ordez zuana azi;
* ogiya jaten galazi
* izanagatik merezi,
* erriko jaun da nagusi.»
* Bertso-papera, moldiztegi-izenik gabea, Donostia'ko
* Gregorio Mujika zanaren bertso'-bilduma.
# Ezpata dantza

Ezpata dantza (.)
Gaur Batista Biribill Dantzan ongui abill Ez dec ezpataric Ire parecoric Ire cabriolac uzt ozta chirolac Oi dizquic seguitzen ta compasa artzen Arrastacacoac Eta goracoac Ditut alacoac, Non icustecoac, Aurrerotz, atzerontz, Eta bezterrerontzEz dec daukariric I bezalacoric. Soñu zarpijoa, Onenetacoa, Jotzen dec chambolin Aire onarequin Onec badic emen Orain guero ta len Asco eguiteco Ongui dantzatceco, Aurrera corri, Atcera corri, Beti ezpata airean, Ez zac onezquero Ez orain ez guero Iñor jarrico gañean.
(1) Baile romano llamado Pirrico
# Filosofiaren arazoak

Bertrand Russell
Filosofiaren arazoak
Itzultzailea:Agustin Arrieta Urtizberea
Klasikoen bilduma
Aurkibidea
* Hitzaurrea
* Bibliografia
* Egilearen hitzaurrea
* 1. Agerikoa dena eta errealitatea
* 2. Materiaren existentzia
* 3. Materiaren zerizana
* 4. Idealismoa
* 5. Bitartekorik gabeko ezagutza eta deskribapenen bidezko ezagutza
* 6. Indukzioari buruz
* 7. Printzipio orokorren ezagutzari buruz
* 8. Nola apriorizko ezagutza posible den
* 9. Unibertsalen mundua
* 10. Unibertsalen ezagutzari buruz
* 11. Ezagutza intuitiboari buruz
* 12. Egia eta faltsutasuna
* 13. Ezagutza, errakuntza eta iritzi probablea
* 14. Ezagutza filosofikoaren mugak
* 15. Filosofiaren balioak
* Oharrak
# Kantari euskalduna

* Kantari euskalduna
* 1
* Gitarra zartxo bat da
* Neretzat laguna;
* Onela ibiltzen da
* Artista euskalduna:
* Egun batean pobre,
* Beste batez jauna,
* Kantari pasatzen det
* Nik beti eguna.
* 2
* Naiz dala Italia,
* Oro bat Francia
* Bietan bilatu det
* Anitz malizia
* Ikusten badet ere
* Nik mundu guzia
* Beti maitatuko det
* Euskalerria.
* 3
* Jaunak ematen badit
* Neri osasuna,
* Izango det oraindik
* Andregai bat ona.
* Emen badet frantzesa
* Interesa duna,
* Baña nik naiago det
* Utzik euskalduna.
* 4
* Agur Euskal-Erria
* Baña ez betiko
* Bost edo sei urtetan
* Ez det ikusiko.
* Jaunari eskatzen diot
* Grazia emateko
* Nere lur maite ontan
* Ezurrak uzteko.
# Katuak miau eta...

* «Katuak miau eta... »
* 1/
* Katuak miau eta
* zakurrak zaunkaka,
* baratzako pikuan
* ontzak ujuka;
* xagu xarrak argiyak
* doministikuka
* itzali, ta ukullora,
* zerriyak eztulka;
* bei zarrak marruka,
* akerrak merruka,
* astua ostikoka,
* usuak urruka,
* oillarrak esnatu ta
* kukurrukuka.
* 2/
* Eguak astinduta
* berebizikuak
* ziran oillartxo aien
* kukurrukuak;
* inguru guzietan
* aukeran pikuak;
* txori polit kantari
* egunsentikuak,
* uda berrikuak,
* doñua alaikuak,
* umore onekuak,
* Euskal-Errikuak:
* xoxo, birigarruak
* eta kukuak.
* 3/
* Untza zuan aritzaren
* adar batekua,
* kabiyatxo polita
* odoldizkua;
* arrautza epeltzen txori
* papar-gorrikua,
* inguruan zuala
* ura egindakua,
* fede gabekua,
* sabel aundikua,
* kantari kukua;
* zuan soiñekua
* beliak ere duan
* bezelakua.
* 4/
* Al da kukua bañon
* alperragorikan?
* Ez dualako azi
* nai umerikan;
* ez duanak sekulan
* esan egirikan,
* erantzungo du baietz
* bañan alperrikan;
* badu jakirikan,
* ongi aserikan,
* ez egin lanikan;
* balu federikan,
* ez luke iñudearen
* biarrikan.
* 5/
* Azi zuan Semia
* Zeruko Erregiñak,
* opa zizkiolako
* bular-iraiñak;
* fedea dutela ustez
* gaizki esamiñak,
* iñudiari azteko
* aurtxuak egiñak;
* kukuaren maiñak;
* gorputzak liraiñak,
* sedazkuak piñak
* soiñian apaiñak,
* luzitzen dituztela
* buru-ariñak.
* 6/
* «Aspaldi nai zuala
* zuri. adierazi,
* nere biotzak dio,
* ta ez juan igesi:
* bi muxu ematia
* dezula merezi,
* ixil-ixilik, iñork
* ez deigun galazi;
* Donostia'n bizi,
* gauza onak ero si,
* egiten zera luzi,
* ez det nik ikusi
* zu bezin politikan,
* Joxepa Iñazi.»
* 7/
* «Amoriyoz bi muxu
* neri ematia
* da zure biotzaren
* borondatia;
* Luzifer lagun dezun
* estudiantia,
* karrera bukatzian
* a ze tunantia!
* Zu erriko alkatia,
* intelijentia;
* nik, zure maitia
* naizela emaztia,
* artuko det goxua
* txokolatia! »
* 8/
* «Egarri danian intza
* maite du loriak,
* zu ere mai te zaitu
* biotz neriak;
* dituzun begi beltzak
* engañagarriak,
* dira Norteko izarra
* dan bezin argiak;
* ezpañak gorriak,
* krabelin-orriak;
* Paris'tik ekarriak,
* aiñ ikusgarriak,
* luzitzen dituzula
* moda berriak.»
* Bertso-papera, «Imp. Macazaga. - Renteria»,
* Imanol Laspiur, Eibar.
# Juramentuba

* Juramentuba
* 1
* Begi urdiñak dituzu eta
* arpegi zuri-gerriya,
* nere biyotzak maite zaituben
* aingeru zoragarriya;
* zumia beziñ biguña eta
* mia da zure gerriya,
* estutu bage artu liteke
* bi eskubakin neurriya.
* 2
* Lengo batian, izar berriya,
* ongi fortuna nerian,
* maite ninduzun galdetu eta
* baietz erantzun zeniran;
* pozakiñ iya zoraturikan,
* aditu eta segiran,
* beso eskuia estutu nuben
* zure gerriyaren jiran.
* 3
* Neri begira gelditu ziñan
* buruba triste etzanaz,
* ni ere zuri begira negon
* «Maite neria!» esanaz;
* luzaro ala egondu ginan
* suspiriyuak emanaz,
* biyok elkarren begiyetatik
* amoriyua eranaz.
* 4
* Ongi penakin askaturikan
* zure gerritik besua,
* ez zait aztuko nola esan nizun
* «Nere maitetxo gozua!
* Zorionaren ekartzallia,
* izar amoriosua,
* zu adoratzen igaroko det
* nere bizitza osua!
* 5
* Maite nazula len esan dezu,
* berriz esan zazu arren!
* Ez naiz entzutez gogobeteko
* milla bider esan arren;
* nun ta zerubak erabakiya
* beste moduz ez dakarren,
* denbora gutxi barrun gu biyok
* izango gera elkarren.»
* 6
* Imajiña bat zillarrezkua
* kordoi batekin lotuba
* begiz aurrian jarri zeniran
* kolkotik ateratuba,
* zeñetan zegon gurutzeturik
* Jaunaren Seme santuba
* «Onen aurrian —esan zeniran—
* egizu juramentuba!»
* 7
* Faltsiyarikan ez zeguela
* nere biyotz xamurrian,
* proga emango nizun eguna
* arkitzen zala urrian,
* begiratuba imajiñan ta
* belaun eskuia lurrian,
* juramentuba eskeñi nizun
* Jaungoikoaren aurrian.
* 8
* Fintasunakiñ kunplituko det,
* ez da zer egon zalantzez,
* denborarikan igaro gabe
* gogo txarrezko balantzez;
* erakutsitzen baldin badizut
* faltsiyarikan mudantzez,
* nere biyotza bete dezala
* damutasunak arantzez.
# Karlisten gerlako kantiak

* Karlisten gerlako kantiak
* Giristinoak, barkatu,
* abertitzia dut artu,
* nahi dut egiaz mintzatu
* gure denbora nahiz pasatu;
* leku hunian gira sortu,
* ez dugu abandonatu,
* beharrak guardiatzen gaitu
* konserbatu behar baitu.
* Orren konserbatzekotan
* gerabiltzazu penetan,
* okasione orotan;
* bainan gobernuaren baitan
* ez gira amodiotan:
* sartzen dira graduetan
* huntsa gobernatzekotan,
* seinale guti obretan.
* Obrarik injustuena
* orai pratikatzen dena,
* ezin esplika daitena;
* konposatzen da mila kozina
* ez dirokete kontina;
* zonbaitek nahi luketena
* armada bertzek mantena,
* fornitzaliak zer pena.
* Penarekin bizi gira
* beti onaren begira;
* etsitzen asiak gira:
* sei urte ontan gerla ari da
* astean bezain berri da.
* Baionetak hunak dira
* ezpatak ala balira,
* sanyatu beharrak dira.
* Sanya balite ezpatak
* garbi laizteke disputak,
* liberal eta karlistak.
* Batzuek dira elgarren kastak,
* bertziak negoziantak,
* oro elgarren konsentak;
* orietaik tugun presentak
* neka bidia inozentak.
* Inozentaren bizia
* esklabo errendatzia
* bere denbora guzia.
* Enganatzalen gobernatzia
* gure trabailu tristia;
* auxe da ezin bertzia,
* debalde enplegatzia
* izerdiz irabazia!
* Egin dituzte justiziak
* ahal bezain itsusiak,
* anitzi gosta biziak
* batzuek anaiak bertziak kusiak
* bi partiden nagusiak,
* elgarren kontra guziak,
* anitz «amigo» josiak:
* zer patriota nahasiak.
* Holako gerla manera
* ez ikusirik obe da,
* tronperia du sobera:
* eman tugunak paper aldera
* sekulan ezin kobera.
* Emaiten dute kolera,
* miserabliain gainera
* gaizki agertu moneda.
* Nor diren ez dut erraiten
* legiak ez du emaiten
* izenak esplika diten.
* Ez duguia ba ikusten,
* nunguak-nahi izan diten,
* gizenak flakuen jaten?
* Ori da etsenplu baten
* zer segida deramaten.
* Segida horren gainian
* mintza gaiten zuzenian
* libertate dugunian:
* abertitzen tut fede hunian
* baliatzeko heinian,
* beren azken orenian
* sar diten itzalgunian
* diru metaren barnian.
* Aisa litaike sartzia
* balute preferentzia
* konsegitzeko grazia.
* Izanik ere mundu guzia
* ezin konserba bizia,
* ori da ezin bertzia!
* Ez da aski diru biltzia:
* orok zor dugu hiltzia.
# KAS alternatiba

AMNISTIA
-Preso politiko guztien kaleratzea eta errefuxiatuen itzulera.
ASKATASUN DEMOKRATIKOAK OSO OSORIK
-Adierazpen, erakundetze, biltze eta grebarako eskubideen kontrola eta gestio demokratikoa.
-Euskal alderdi politiko eta demokratiko guztien onespena.
-Euskal Herrian irauten duten botere antidemokratikoak: Gobernadore zibilak, militarrak eta sortu berri den supergobernadorea ezabatu.
- Euskal Herriak bere subiranotasun nazionalerako duen eskubidearen onarpena.
AUTONOMI ESTATUTU NAZIONALA
- Autodeterminazio eskubide demokratikoaren onarpena.
- Hego Euskal Herriko lurraldearen osotasuna onartu eta Ipar Euskal Herriarekin harremanak mugatzeko eskubidearen onespena.
- Benetako autogobernua legegintzarako, botere betearazle eta judizialean oinarritua.
- Euskara, Euskal Herriko hizkuntza nazional gisa onartua izatea.
- Euskalduntze politikari ekin eta euskararen ikerkuntza, hedadura eta oro har euskal kulturaren aldeko borrokan diharduten erakundeak lagundu, onartu eta finantzatu.
EUSKAL HERRITIK INDAR ERREPRESIBOAK KALERATU
- Polizia Nazionala, Guardia Zibila eta Cuerpo Superior de Polizia delakoak kanporatu; horien ordez, herri langilearen zerbitzuan eta Euskal Gobernuaren kontrolpean egongo diren beste batzuk jarriz.
LANGILE ETA HERRITAR KLASEAREN BIZI BALDINTZEN HOBEKUNTZA
- Lanpostuaren defentsa.
- Monopolioaren aurkako neurri ekonomikoak eta nazionalizazio politikari ekin.
- Soldaten eta lan baldintzen hobekuntza sexu eta arraza bereizketarik gabe.
- Langileek kudeatutako gizarte segurantza autonomoa.
- Irakaskuntza maila guztietarako doako sarrerak.
- Hirigintza eta ingurugiroaren herri kontrola.
- Sistema fiskal aurrerakoi eta zuzena.
- Erretiroa eta bizi kostearen gehikuntzari automatikoki egokitutako soldata osoa.
- Baserritar, arrantzale, industriari txiki eta beste zenbait herritar xumeentzako legezko interesen defentsarako aukera.
- Gizarte kapitalistak marjinatzen dituen sektoreen bizi baldintzen hobekuntza.
- Gizona eta emakume langileen berdintasuna ekarriko lukeen legea.
- Emakumea bere gorputzaz jabetu eta berarekin zer egingo duenaren ahalmena. Familiaren plangintza arrazionala eta era berean nahi ez den haurdunaldia eteteko eskubidea.
- Aisia eta asti libreari dagozkion gazteriarentzat hobekuntzak, lokalak gazteentzat, kirolerako tokiak… eta gazteen langabeziaren erradikazioa.
# Kanpuan da

* Kanpuan da
* 1
* Izar maite nubena
* aiñ biyotz guztitik
* juan zan Donosti'tik;
* oraiñ neregandikan
* irrutiyan dago,
* bañan goguan dakat
* juan baño lenago
* itza eman zirala
* denbora gutxi barrun
* etorriko zala.
* 2
* Tristetasun aundi bat
* juan zan ezkeroztik
* senti det geroztik;
* zierto dakit ordia,
* berriz neregana
* etorritzen danian
* aiñ maite derana,
* poztuko naizela
* goizaren etorreran
* txoriya bezela.
* 3
* Dagolarikan ere
* nigandik irruti
* ikusten det beti
* erritikan juan arren
* oroitzatik eziñ;
* zerubaren erdiyan
* izar batek beziñ
* argitasun aundiz,
* nere pentsamentuban
* egiten du diz diz.
* 4
* Desiatuba nago
* etorri deriyen
* alegra nariyen;
* kontentu biziko naiz
* andikan aurrera,
* maitetxo neriaren
* edertasunera
* itxutuba oso;
* emango diyozkat, bai,
* milla laztan gozo.